सीमा में घुसने से पहले ही तस्करों को भनक लग गई थी, इसीलिए चरस को छोड़कर फरार हो गए। घटना शुक्रवार की मध्य रात्रि के बाद की है। जहां एसएसबी की टीम ने भारत-नेपाल बॉर्डर स्थित इनरवा बीओपी के पास पीलर संख्या 419/22 के पास 41 किलो नेपाली चरस जब्त किया है। इसकी आधिकारिक जानकारी देते हुए 44 वीं वाहिनी के सेनानानायक राजेश टिक्कू ने बताया कि एसएसबी की कार्रवाई में तस्कर चरस छोड़ नेपाल की ओर भागने में सफल रहे। जब्त चरस को कस्टम के हवाले कर दिया गया है। जब्त चरस की कीमत अन्तर्राष्ट्रीय बाजार में छह करोड़ पंद्रह लाख रुपये आंकी गयी है।